smcproject/ml-wiki-sentences huggingface dataset:
എന്നാൽ ചില ഗവേഷകർ ഈ വാദം അംഗീകരിക്കുന്നില്ല.
പെറു പോലെയുള്ള രാജ്യങ്ങളിൽ സ്പാനിഷ് അധിനിവേശത്തിനു മുൻപുണ്ടായിരുന്ന കാർഷികവിഭവങ്ങളെപ്പറ്റി ചരിത്രരേഖകളില്ലെന്ന് അവർ ചൂണ്ടിക്കാട്ടുന്നു.
മെക്സിക്കോയാണ് തക്കാളിയുടെ ജന്മദേശമെന്നും പ്രബലമായ അഭിപ്രായമുണ്ട്.
റ്റുമേറ്റോ എന്ന പദം മെക്സിക്കൻ നാട്ടുഭാഷയായ നാവറ്റിൽ നിന്നുള്ളതാണ്.
അമേരിക്കൻ വൻ‌കരകളിൽ നിന്നും സ്പെയിൻ‌കാർ തക്കാളിയെ അവരുടെ കോളനികളായ കരീബിയൻ ദ്വീപുസമൂഹങ്ങളിലെത്തിച്ചു .
ഫിലിപ്പൈൻസ് , തെക്കുകിഴക്കൻ ഏഷ്യൻ രാജ്യങ്ങൾ എന്നിവിടങ്ങളിലും സ്പാനിഷ് അധിനിവേശത്തോടൊപ്പം തക്കാളിയുമെത്തി.
പതിനാറാം നൂറ്റാണ്ടിന്റെ മധ്യത്തോടെ യൂറോപ്പിലും തക്കാളിക്കൃഷി ആരംഭിച്ചു.
മധ്യധരണ്യാ‍ഴിയുടെ തീരപ്രദേശങ്ങളിലായിരുന്നു തക്കാളി കൂടുതലും കൃഷിചെയ്യപ്പെട്ടത്.
തക്കാളി ഉപയോഗിച്ചുള്ള പാചകവിധികൾ കാണപ്പെടുന്ന ഏറ്റവും പഴക്കമേറിയ ഗ്രന്ഥം ഇറ്റലിയിലെ നേപ്പിൾസിൽ 1692-ൽ പ്രസിദ്ധീകരിക്കപ്പെട്ടിരുന്നു.
16, 18 നൂറ്റാണ്ടുകൾക്കിടയിൽ ബ്രിട്ടൻ , ഫ്രാൻസ് തുടങ്ങിയ യൂറോപ്യൻ രാജ്യങ്ങളിലും തക്കാളിക്കൃഷി പ്രചരിച്ചു.
വടക്കേ അമേരിക്കയുൾപ്പെടെ ഇവരുടെ കോളനികളിലും പിന്നീട് തക്കാളിക്കൃഷി വ്യാപകമായി.
തക്കാളി കൃഷി കൃഷിയിടത്തിൽ നിന്നും തക്കാളി ശേഖരിക്കുന്നു
തക്കാളി ഒരു ഉഷ്ണകാല സസ്യമാണ്.
ശരാശരി 21-23 °C താപ നില ഇതിന്റെ വളർച്ചയ്ക്ക് അനുയോജ്യമാണ്.
18-27 °C വരെ താപനിലയുള്ള പ്രദേശങ്ങളിൽ തക്കാളി വാണിജ്യാടിസ്ഥാനത്തിൽ കൃഷിചെയ്തു വരുന്നു.
സൂര്യപ്രകാശത്തിന്റെ ഏറ്റക്കുറച്ചിലും താപനിലയും ഫലത്തിന്റെ ഉത്പാദനത്തേയും പോഷകമൂല്യത്തേയും വർണരൂപവത്കരണത്തേയും വളരെയധികം സ്വാധീനിക്കാറുണ്ട്.
ഉഷ്ണമേഖലയിലെ വരണ്ട പ്രദേശങ്ങളിലാണ് തക്കാളി സമൃദ്ധമായി വളരുന്നത്.
Tomato flower
തക്കാളി ഏതാനും വർഷം വരെ വളരുന്ന ചിരസ്ഥായി സസ്യമാണെങ്കിലും കൃഷിചെയ്യുമ്പോൾ വാർഷികസസ്യമായിട്ടാണ് വളർത്തി വരുന്നത്.
ഇനഭേദമനുസരിച്ച് തക്കാളിയുടെ തണ്ടിന്റെ സ്വഭാവവും വ്യത്യാസപ്പെടുന്നു.
നല്ല ബലമുള്ള കുറുകിയ തണ്ടോടുകൂടിയതും നിവർന്നു വളരാൻ പ്രാപ്തവുമായ ഇനവും, നേർത്ത് ബലം കുറഞ്ഞ നീണ്ട തണ്ടോടുകൂടിയ അർധ ആരോഹി ഇനവും ഉണ്ടാകാറുണ്ട്.
ബലം കുറഞ്ഞ അർധ ആരോഹി ഇനത്തിൽ നിന്നാണ് കൂടുതൽ വിളവു ലഭിക്കുക.
ഇതിന്റെ തണ്ടിന് താങ്ങുകൾ (ഊന്നുകൾ) നല്കി നിവർത്തി നിറുത്തുകയാണു പതിവ്.
ഇതിന്റെ തണ്ടിലാകമാനം തിളക്കമുള്ള ചുവപ്പുകലർന്ന മഞ്ഞനിറത്തിലുള്ള ഗ്രന്ഥീയരോമങ്ങളും ഗ്രന്ഥീയമല്ലാത്ത കൂർത്ത രോമങ്ങളുമുണ്ടായിരിക്കും.
തണ്ടിൽ ഇലകൾ ക്രമീകരിച്ചിരിക്കുന്നത് ഏകാന്തരന്യാസത്തിലാണ്.
ഇലകൾക്ക് സമപിച്ഛകാകൃതിയാണുള്ളത്.
തണ്ടിൽ ഇലകൾക്കെതിരേ അല്പം മുകളിലോ താഴെയോ ആയി ചെറിയ അസീമാക്ഷ(racemose)പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്.
തക്കാളിയുടെ ശാഖനരീതിക്ക് ചില സവിശേഷതകളുണ്ട്.
തണ്ടിന്റെ ചുവടുഭാഗത്ത് ഏകാക്ഷശാഖന (monopodial) രീതിയും അഗ്രത്തിലേക്കു പോകുന്തോറും യുക്തശാഖന (sympodial) രീതിയുമാണുള്ളത്.
പുഷ്പമഞ്ജരി അഗ്രമുകുളത്തിൽ നിന്നു രൂപപ്പെടുകയും കക്ഷീയമുകുളം വളർന്ന് പ്രധാന ശാഖയായി തുടരുകയും ചെയ്യുന്നു.
പുഷ്പവൃന്ദം കുറുകിയതും മധ്യഭാഗം സങ്കോചനത്തോടു കൂടിയതുമാണ്.
പുഷ്പത്തിന്റെ വികാസദശയിലെ ഏതു ഘട്ടത്തിലും പുഷ്പങ്ങൾ കൊഴിഞ്ഞു പോകാമെങ്കിലും പുഷ്പങ്ങൾ വിരിഞ്ഞ് 2-3 ദിവസങ്ങൾക്കുള്ളി ലാണ് സാധാരണ ഇതു സംഭവിക്കാറുള്ളത്.
പുഷ്പങ്ങൾക്ക് ബാഹ്യദളങ്ങളും ദളങ്ങളും ആറെണ്ണം വീതമുണ്ടായിരിക്കും.
ബാഹ്യദളങ്ങൾ ചിരസ്ഥായിയായി ഫലത്തോടൊപ്പം വളരുന്നു.
ബാഹ്യദളപുടത്തിൽ ഗ്രന്ഥികളുള്ളതും ഇല്ലാത്തതുമായ ധാരാളം രോമങ്ങളുണ്ട്.
മഞ്ഞ നിറത്തിലുള്ള ദളങ്ങളുടെ പുറഭാഗം രോമിലമാണ്.
ദളങ്ങൾ സംയോജിച്ച് ഒരു ദളപുടനാളിയായി രൂപപ്പെടുന്നു.
ആറു കേസരങ്ങളും ദളപുട നാളിയിൽ ഒട്ടിച്ചേർന്നിരിക്കും.
കേസരങ്ങൾക്ക് കുറുകിയ തന്തുവും നീണ്ടു വർണശബളമായ പരാഗകോശങ്ങളുമുണ്ട്.
പരാഗകോശത്തിന്റെ അഗ്രഭാഗം വളഞ്ഞിരിക്കും.
പരാഗകോശം നെടുനീളത്തിൽ പൊട്ടിയാണ് പരാഗങ്ങൾ സ്വതന്ത്രമായി പരാഗണം നടത്തുന്നത്.
തക്കാളി പുഷ്പങ്ങളിൽ സ്വപരാഗണവും പരപരാഗണവും നടക്കാറുണ്ട്.
ആറോ അതിലധികമോ അറകളുള്ള അണ്ഡാശയത്തിൽ നിരവധി അണ്ഡങ്ങളുണ്ടായിരിക്കും.
വലിപ്പം കൂടിയ മാംസളമായ പ്ലാസെന്റയിൽ അക്ഷീയ വിന്യാസരീതിയിലാണ് അണ്ഡങ്ങൾ ക്രമീകരിച്ചിരിക്കുന്നത്.
ദ്രാക്ഷായിത (berry) ഫലമാണ് തക്കാളിയുടേത്.
വ്യത്യസ്ത ആകൃതിയിലും വലിപ്പത്തിലും കാണപ്പെടുന്ന തക്കാളിപ്പഴത്തിന് കടുംചുവപ്പോ മഞ്ഞയോ നിറവും മിനുസമുള്ള പുറംതൊലിയുമുണ്ടായിരിക്കും.
ഇനഭേദമനുസരിച്ച് ഫലത്തിന്റെ വികാസവും പുറം തൊലിയുടെ നിറവും വ്യത്യാസപ്പെട്ടിരിക്കും.
തക്കാളിപ്പഴത്തിന് വർണഭേദം നല്കുന്നത് കരോട്ടിൻ, ലൈക്കോപെർസിഡിൻ എന്നീ വർണകങ്ങളുടെ വ്യത്യസ്ത സാന്ദ്രതയിലുള്ള സാന്നിധ്യമാണ്.
വിത്തുകൾ പരന്നതും ഇളം തവിട്ടുനിറമുള്ളതും ആണ്.
മണലും കളിമണ്ണും കലർന്ന പശിമരാശി മണ്ണാണ് തക്കാളി കൃഷി ചെയ്യാൻ അനുയോജ്യം.
വർഷത്തിൽ രണ്ടുതവണ കൃഷിയിറക്കുന്നു.
ശരത്-വർഷകാല വിളകൾക്കായി ജൂൺ-ജൂലൈ മാസങ്ങളിലും, വസന്തകാല-വേനൽക്കാല വിളകൾക്കായി ന.
മാസത്തിലും വിത്തുവിതയ്ക്കുന്നു.
ഒരു ഹെ.
സ്ഥലത്തേക്ക് 400 ഗ്രാം വിത്ത് ആവശ്യമാണ്.
ഒരു ഗ്രാം വിത്തിൽ ഏതാണ്ട് 300 വിത്തുകളുണ്ടായിരിക്കും.
തക്കാളിത്തൈകളുടെ തണ്ടിന് നല്ല ബലം ഉണ്ടായതിനുശേഷമേ പറിച്ചുനടാവൂ.
തൈകൾ അന്തരീക്ഷാവസ്ഥയിൽ തുറസ്സായി വളർത്തുകയും ഇടയ്ക്കിടെ ജലസേചനം നടത്താതിരിക്കുകയും ചെയ്താൽ തണ്ട് ബലമുള്ളതായിത്തീരും.
തൈകൾ പറിച്ചുനടുമ്പോഴും നടീലിനു ശേഷവും വളരെ വേഗം ആഗിരണം ചെയ്യാനാകുന്ന സസ്യപോഷകങ്ങൾ നല്കണം.
നൈട്രജൻ, ഫോസ്ഫറസ് വളങ്ങൾ മണ്ണിൽ ചേർക്കുന്നതും നേർത്ത ലായനി ഇലകളിൽ തളിക്കുന്നതും തൈകൾക്ക് ഗുണകരമാണ്.
ക്രമമായ രീതിയിലുള്ള ജലസേചനം തക്കാളിക്കൃഷിക്ക് അനിവാര്യമാണ്.
ഇടയ്ക്കിടെ ഇടയിളക്കുകയും കളകൾ നീക്കം ചെയ്യുകയും ചെയ്യണം.
മണ്ണിലെ ഈർപ്പം നഷ്ടപ്പെടാതിരിക്കുന്നതിനും രോഗനിയന്ത്രണത്തിനും കളനിയന്ത്രണത്തിനും ആദായകരമായ കായ്ഫലം ലഭിക്കുന്നതിനും ഫലത്തിന്റെ മേന്മ വർദ്ധിക്കുന്നതിനും മണ്ണിൽ വയ്ക്കോലോ അതുപോലുള്ള പദാർഥങ്ങളോ കൊണ്ട് ആവരണമിടുന്നത് നന്നായിരിക്കും.
മുൻകാലങ്ങളിൽ കൃഷിചെയ്തിരുന്ന ഇനങ്ങളുടേതിൽ നിന്ന് വ്യത്യസ്തമാണ് ഇക്കാലത്തെ കൃഷിയിൽ നിന്നു ലഭിക്കുന്ന ഫല ങ്ങൾ.
വലിപ്പം കൂടിയതും ഗുണമേന്മയുള്ളതുമായ ഫലങ്ങൾ ഉത്പാദിപ്പിക്കുവാൻ പുതിയ കൃഷിയിലൂടെ സാധിക്കുന്നുണ്ട്.
പൂസ റൂബി, മംഗള, പൂസ 120, എച്ച്.എസ്.102, എസ് 12, സി.ഒ.1 എന്നിവയാണ് ഇന്നു കൃഷി ചെയ്തുവരുന്ന പ്രധാന ഇനങ്ങൾ.
തക്കാളികൃഷിയെ ബാധിക്കുന്ന രോഗങ്ങൾ
ഉഷ്ണമേഖലാപ്രദേശങ്ങളിൽ തക്കാളിക്കൃഷിയ്ക്ക് ഏറ്റവുമധികം നഷ്ടമുണ്ടാക്കുന്നത് ഇലച്ചുരുൾ രോഗമാണ്.
വേരുചീയൽ, ഫലം ചീയൽ, പലവിധ കുമിളു രോഗങ്ങൾ എന്നിവ തക്കാളിയെ ബാധിക്കാറുണ്ട്.
തക്കാളി സസ്യത്തിന് ബാക്ടീരിയ മൂലമുള്ള ബാക്ടീരിയൽ വാട്ടവും (wilt) ബാക്ടീരിയൽ കാങ്കർ (canker) എന്ന പേരിലറിയപ്പെടുന്ന അഴുകലും സംഭവിക്കുന്നു.
പുകയില മൊസേക്ക് വൈറസ്, ഇലച്ചുരുൾ വൈറസ് തുടങ്ങിയവയും രോഗങ്ങളുണ്ടാക്കുന്ന വിവിധയിനം കീടങ്ങളും തക്കാളിച്ചെടിക്കു ഭീഷണിയായിത്തീരാറുണ്ട്.
ഇതും കാണുക മരത്തക്കാളി ചിത്രശാല തക്കാളിയുടെ ചിത്രങ്ങൾ തക്കാളി തക്കാളിത്തോട്ടം തക്കാളി ചെടി തക്കാളി പൂവും തണ്ടും പൂവ് തക്കാളി പൂവ് തക്കാളികൾ തക്കാളി പൂവ് ഇതരലിങ്കുകൾ Tomato വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Wikimedia Commons has media related to Solanum lycopersicum .
The On-line Tomato Vine (Keith Mueller) "I say tomayto, you say tomahto" (Sam Cox) Archived 2008-05-28 at the Wayback Machine .
Tomato Study and History Archived 2008-06-26 at the Wayback Machine .
Tomato Pests Tomato Genome Sequencing Project Tomatoes in Macedonia Archived 2007-10-17 at the Wayback Machine .
Love Apples, Wolf Peaches, Catsup Ketchup: 500 Years of Silliness - Informative but non-scholarly essay on the history of the Tomato.
Solanum lycopersicum L. on Solanaceae Source - Images, specimens and a full list of scientific synonyms previously used to refer to the tomato.
ജോർഡൻ ഹെൻഡേഴ്സൺ
പ്രീമിയർ ലീഗ് ക്ലബ് ലിവർപൂളിനും ഇംഗ്ലണ്ട് ദേശീയ ഫുട്ബാൾ ടീമിനും വേണ്ടി മധ്യനിരയിൽ കളിക്കുകയും ലിവർപൂളിന്റെ ക്യാപ്റ്റനായിരിക്കുകയും ചെയ്യുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ കളിക്കാരനാണ് ജോർഡൻ ബ്രയാൻ ഹെൻഡേഴ്സൺ (ജനനം: 17 ജൂൺ 1990).
2008 ൽ സണ്ടർലാൻഡിന് വേണ്ടി അരങ്ങേറി ആണ് ഹെൻഡേഴ്സൺ തന്റെ കരിയർ ആരംഭിച്ചത്.
2009 ൽ കോവെൻട്രി സിറ്റിയിൽ വായ്പ അടിസ്ഥാനത്തിൽ കളിച്ചു, 2011 ൽ ലിവർപൂളിൽ ചേർന്ന ഹെൻഡേഴ്സൺ, തന്റെ അരങ്ങേറ്റ സീസണിൽ ലീഗ് കപ്പ് നേടി.
2015 ൽ സ്റ്റീവൻ ജെറാർഡ് ലിവർപൂൾ വിട്ടതിനുശേഷം ഹെൻഡേഴ്സൺ ടീമിന്റെ ക്യാപ്റ്റനായി.
2019 ലെ യുവേഫ ചാമ്പ്യൻസ് ലീഗ് ഫൈനൽ, 2019 യുവേഫ സൂപ്പർ കപ്പ്, 2019 ഫിഫ ക്ലബ് ലോകകപ്പ് എന്നിവയിൽ ക്ലബ്ബിനെ വിജയത്തിലേക്ക് നയിച്ചു.
ഇംഗ്ലണ്ടിന്റെ അണ്ടർ 21 ടീമിനായി കളിക്കുകയും, അതിനെ നയിക്കുകയും ചെയ്തതിന് ശേഷം 2010 ൽ, ഹെൻഡേഴ്സൺ സീനിയർ ടീമിനൊപ്പം ആദ്യമായി കളത്തിലിറങ്ങി.
യുവേഫ യൂറോ 2012, 2016, 2014, 2018 ഫിഫ ലോകകപ്പുകളിൽ അദ്ദേഹം രാജ്യത്തെ പ്രതിനിധീകരിച്ചു.
കരിയർ സ്ഥിതിവിവരക്കണക്കുകൾ ക്ലബ് പുതുക്കിയത്: match played 11 March 2020 Appearances and goals by club, season and competition Club Season League FA Cup League Cup Europe Other Total Division Apps Goals Apps Goals Apps Goals Apps Goals Apps Goals Apps Goals Sunderland 2008–09 Premier League 1 0 0 0 1 0 — — 2 0 2009–10 Premier League 33 1 2 0 3 1 — — 38 2 2010–11 Premier League 37 3 1 0 1 0 — — 39 3 Total 71 4 3 0 5 1 — — 79 5 Coventry City (loan) 2008–09 Championship 10 1 3 0 — — — 13 1 Liverpool 2011–12 Premier League 37 2 5 0 6 0 — — 48 2 2012–13 Premier League 30 5 2 0 2 0 10 1 — 44 6 2013–14 Premier League 35 4 3 0 2 1 — — 40 5 2014–15 Premier League 37 6 7 0 4 0 6 1 — 54 7 2015–16 Premier League 17 2 0 0 3 0 6 0 — 26 2 2016–17 Premier League 24 1 0 0 3 0 — — 27 1 2017–18 Premier League 27 1 1 0 1 0 12 0 — 41 1 2018–19 Premier League 32 1 0 0 1 0 11 0 — 44 1 2019–20 Premier League 25 3 0 0 0 0 6 0 4 0 35 3 Total 264 25 18 0 22 1 51 2 4 0 359 28 Career total 345 30 24 0 27 2 51 2 4 0 451 34 അന്താരാഷ്ട്ര മത്സരങ്ങൾ പുതുക്കിയത്: match played 14 October 2019 Appearances and goals by national team and year National team Year Apps Goals England 2010 1 0 2012 4 0 2013 2 0 2014 11 0 2015 4 0 2016 10 0 2017 4 0 2018 12 0 2019 7 0 Total 55 0 ബഹുമതികൾ
ലിവർപൂൾ ഫുട്ബോൾ ലീഗ് കപ്പ് : 2011–12 ;  റണ്ണർഅപ്പ്: 2015–16 യുവേഫ ചാമ്പ്യൻസ് ലീഗ് : 2018–19 ;  റണ്ണർഅപ്പ്: 2017–18 യുവേഫ സൂപ്പർ കപ്പ് : 2019 ഫിഫ ക്ലബ് ലോകകപ്പ് : 2019 എഫ്എ കപ്പ് റണ്ണറപ്പ്: 2011–12 യുവേഫ യൂറോപ്പ ലീഗ് റണ്ണർഅപ്പ്: 2015–16
വ്യക്തിഗത ബഹുമതികൾ മാസത്തിലെ പ്രീമിയർ ലീഗ് ലക്ഷ്യം : സെപ്റ്റംബർ 2016 ഇംഗ്ലണ്ട് യു 21 പ്ലെയർ ഓഫ് ദ ഇയർ അവാർഡ് : 2012 ലിവർപൂൾ യംഗ് പ്ലെയർ ഓഫ് ദ ഇയർ അവാർഡ് : 2011–12 സണ്ടർലാൻഡ് യംഗ് പ്ലെയർ ഓഫ് ദ ഇയർ അവാർഡ്: 2009–10,  2010–11 യുവേഫ മിഡ്ഫീൽഡർ ഓഫ് സീസൺ മൂന്നാം സ്ഥാനം: 2018–19 ഇംഗ്ലണ്ട് സീനിയർ മെൻസ് പ്ലെയർ ഓഫ് ദ ഇയർ : 2019 അവലംബം ബാഹ്യ ലിങ്കുകൾ ലിവർപൂൾ എഫ്‌സി വെബ്‌സൈറ്റിലെ പ്രൊഫൈൽ ഫുട്ബോൾ അസോസിയേഷൻ വെബ്സൈറ്റിലെ പ്രൊഫൈൽ Jordan Henderson
വട്ടപ്പറമ്പിൽ പീതാംബരൻ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മലയാളിയായ അധ്യാപകനും നാടകസാഹിത്യകാരനും ഭാഷാപണ്ഡിതനും ഭാഷാഗവേഷകനുമാണ് വട്ടപ്പറമ്പിൽ പീതാംബരൻ .
അധ്യാപകനും നാടകസാഹിത്യകാരനും ഭാഷാപണ്ഡിതനും ഭാഷാഗവേഷകനുമാണ് വട്ടപ്പറമ്പിൽ പീതാംബരൻ.
നാടകം, നാടകപഠനം, ബാലകവിതകൾ, കുട്ടികളുടെ നാടകസമാഹാരം, ലേഖനങ്ങൾ കവീതാസമാഹാരം തുടങ്ങിയ വിഭാഗങ്ങളിൽ  21 പുസ്തകങ്ങൾ രചിച്ചിട്ടുണ്ട്.
യുവധാര, കിളിപ്പാട്ട്, വിദ്യാരംഗം, ശ്രുതി, യവനിക, ജീവരാഗം തുടങ്ങിയ ആനുകാലികങ്ങളിൽ ലേഖനങ്ങളും,കവിതകളും,ലഘുനാടകങ്ങളും എഴുതുന്നു.
2020 ഡിസംബറിൽ കേരള ഭാഷാ ഇൻസ്റ്റിറ്റ്യൂട്ട് വട്ടപ്പറമ്പിൽ പീതാംബരൻ്റെ 'വയ്മൊഴിവഴക്കങ്ങൾ നാടോടിപ്പാട്ടുകളിൽ' എന്ന പേരിലുള്ള മലയാളം നാടൻ പാട്ടുകളിൽ നിന്ന് തിരഞ്ഞെടുത്ത പദങ്ങളുടെ 551 പേജുള്ള നിഘണ്ടു പ്രസിദ്ധീകരിച്ചിരുന്നു.
2017 ൽ, ഇൻസ്റ്റിറ്റ്യൂട്ട് പീതാംബരൻ്റെ മറ്റൊരു കൃതിയായ 'നാട്ടുമൊഴിച്ചന്തം' എന്ന പേരിലുള്ള 463 പേജുള്ള മലയാളത്തിലുള്ള ഗ്രാമീണ ഭാഷാ നിഘണ്ടുവും പ്രസിദ്ധീകരിച്ചിരുന്നു.
ഈ പുസ്തകം ഗ്രന്ഥകാരൻ്റെ സ്വന്തം കെെപ്പടയിലാണ് പുറത്തിറക്കിയിട്ടുള്ളത്.
കെെയക്ഷരത്തിൽ പ്രസിദ്ധീകരിച്ച മലാളത്തിലെ ആദ്യ പുസ്തകം ആണ് ഇത് എന്നും പറയുന്നു. 'മലയാള നാടക വിജ്ഞാനകോശം' എന്ന പേരിലുള്ള നാടകവിജ്ഞാനകോശവും തയ്യാറാക്കിയിട്ടുണ്ട്.
മലയാളത്തിലെ ആദ്യത്തെ നാടക ചരിത്ര വിജ്ഞാനകോശം ആയ ഇതിന് വേണ്ടി അദ്ദേഹം എഴുതിയ കയ്യെഴുത്ത് പ്രതിക്ക് 1200-ലധികം പേജുകളുണ്ടായിരുന്നു.
31 വർഷം അധ്യാപകനായും 5 വർഷം പ്രഥമാധ്യാപകനായും സേവനമനുഷ്ഠിച്ചു.
തിരുവനന്തപുരം മലയാളം പള്ളിക്കൂടത്തിലും, കേരള സിവിൽ സർവീസ് അക്കാഡമിയിലും അധ്യാപനം തുടരുന്നു.
തിരുവനന്തപുരം സർഗ്ഗശക്തി, പോത്തൻകോട് കഥകളിക്ലബ്ബ് എന്നിവയുടെ പ്രവർത്തകൻ.
പാഞ്ചജന്യം മുഴങ്ങട്ടെ എന്ന നാടകത്തിനു 1987 ൽ അധ്യാപക കലാസാഹിത്യ സമിതിയുടെ രചനയ്ക്കുള്ള സംസ്ഥാന അവാർഡു ലഭിച്ചു.
നാടകസംബന്ധമായ ഏറ്റവും മികച്ച ഗ്രന്ഥത്തിനു 'നാടകവിജ്ഞാനകോശ'ത്തിനു 2005 ൽ കേരളസാഹിത്യ അക്കാദമി അവാർഡ് ലഭിച്ചു.
നാടക കലാകാരന്മാരുടെ അഖിലേന്ത്യാസംഘടനയായ നന്മയുടെ സമഗ്രസംഭാവനയ്ക്കുള്ള സംസ്ഥാന അവാർഡ് 2012 ൽ ലഭിച്ചു.
പുരോഗമന കലാസാഹിത്യ സംഘം പുരസ്കാരം 2005 ൽ ലഭിച്ചു.
യവനിക പുരസ്കാരം 2006 ൽ ലഭിച്ചു.
മികച്ച അധ്യാപകനുള്ള സംസ്ഥാന അവാർഡ് 1990 ൽ ലഭിച്ചു.
തിരുവനന്തപുരം പട്ടം ആസ്ഥാനമായി പ്രവർത്തിക്കുന്ന പ്രൊഫ.ജോസഫ് മുണ്ടശ്ശേരി ഫൗണ്ടേഷൻ ഏർപ്പെടുത്തിയ  സാഹിത്യ സാംസ്‌കാരിക രംഗത്തെ സമഗ്ര സംഭാവനയ്‌ക്കുള്ള പുരസ്കാരം 2023 ൽ ലഭിച്ചു.
വട്ടപ്പറമ്പിൽ പീതാംബരൻ്റെ അധ്യാപന ജീവിതക്കുറിച്ചുള്ള ഡോക്യൂമെൻററിയാണ് ജിതേഷ് ദാമോദർ സംവിധാനം ചെയ്ത അക്ഷരപ്പറമ്പിലപ്പൂപ്പൻ .
ജീവമാതാ പള്ളി മട്ടാഞ്ചേരി
ഔർ ലേഡി ഓഫ് ലൈഫ് ചർച്ച് (പോർച്ചുഗീസ്: Igreja da Nossa Senhora da Vida, എറണാകുളം ജില്ലയിൽ, മട്ടാഞ്ചേരി, കേരളത്തിലെ ഒരു റോമൻ കത്തോലിക്കാ പള്ളിയാണ്.
ഇത് 9-ആം നൂറ്റാണ്ടിൽ പണിതതും കൊച്ചി റോമൻ കത്തോലിക്കാ രൂപതയുടെ കീഴിലാണ്.
↑ https://www.keralatourism.org/kochi/our-lady-church-mattancherry.php ↑ https://www.dioceseofcochin.org/editorspick/our-lady-life-church-mattanchery
പ്രത്യാശമാതാ പള്ളി വൈപ്പിൻ
ചർച്ച് ഓഫ് ഔർ ലേഡി ഓഫ് ഹോപ്പ് (കൊച്ചിൻ പോർച്ചുഗീസ്: Igreja de Nossa Senhora da Esperança) കൊച്ചി രൂപതയിലെ ഒരു ലത്തീൻ പള്ളി ഇടവകയാണ്.
വേമ്പനാട് കായൽ അറബിക്കടലിൽ ലയിക്കുന്ന സ്ഥലമായ വൈപ്പിൻ ദ്വീപിലെ ഫോർട്ട് വൈപ്പിനിലും മറുവശത്ത് ഫോർട്ട്കൊച്ചിയിലും ഇത് സ്ഥിതിചെയ്യുന്നു.10 km2 (3.9 ചതുരശ്ര മൈൽ) വിസ്തീർണ്ണമുള്ള പള്ളി വൈപ്പീൻ ദ്വീപിൻ്റെ തെക്കേ അറ്റത്താണ് സ്ഥിതി ചെയ്യുന്നത്.
മലബാറിലെ ലത്തീൻ കത്തോലിക്കരുടെ ശുശ്രൂഷകൾ, അതിൻ്റെ ആരാധനാക്രമങ്ങൾ കത്തോലിക്കാ സഭയുടെ റോമൻ ആചാരപ്രകാരമാണ്.
മത്സ്യത്തൊഴിലാളികളുടെയും നാവികരുടെയും രക്ഷാധികാരിയായി കന്യാമറിയത്തെ ആരാധിക്കുന്ന ഒരു രൂപമാണ് ഔവർ ലേഡി ഓഫ് ഹോപ്പ് ആണ് പള്ളിയുടെ രക്ഷാധികാരി.
പള്ളിയുടെ ചിഹ്നം ഒരു നങ്കൂരമാണ്.
1605-ൽ പോർച്ചുഗീസുകാർ പണികഴിപ്പിച്ച കൊച്ചിയിലെ ഏറ്റവും പഴക്കം ചെന്ന പള്ളികളിലൊന്നാണിത്.
കൊച്ചി രൂപതയുടെ ഭാഗമാണിത്.
↑ https://www.dioceseofcochin.org/parish/our-lady-hope-church-estd-1605 ↑ https://web.archive.org/web/20110905212609/http://www.dioceseofcochin.org/pages/parishes1.php ↑ https://gcatholic.org/dioceses/diocese/coch1.htm ↑ https://web.archive.org/web/20110926225112/http://www.ucanews.com/diocesan-directory/html/dps-ia_cochin.php
സെൻ്റ് ആൻ്റണീസ് പള്ളി,പാദുവാപുരം,അരൂക്കുറ്റി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആലപ്പുഴ ജില്ലയിലെ ചേർത്തല താലൂക്കിൽ അരൂക്കുറ്റി പഞ്ചായത്തിൽ സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് പാദുവാപുരം പള്ളി എന്നറിയപ്പെടുന്ന സെന്റ് ആന്റണീസ് ദേവാലയം .
കൈതപ്പുഴ കായലിനു അഭിമുഖമായി സ്ഥിതി ചെയ്യുന്ന ഈ ദേവാലയം അന്തോനിസ് പുണ്യവാളന്റെ നാമധേയത്തിലുള്ള ഒരു തീർത്ഥാടന കേന്ദ്രം കൂടിയാണ്.
സർക്കാർ ആയുർവേദ വൈദ്യനായ കേരള വർമ്മ തമ്പുരാന് തന്റെ സമ്പത്ത ഭവനമായ ത്രിച്ചട്ടുകുളം കുഴുവേലി കോവിലകത്ത് കൊച്ചനുജന് തിരുമുൽപ്പാടിനെ സമീപിച്ച് അദേഹത്തിന്റെ വക വാലയില് എന്ന സ്ഥലം പള്ളിക്കായി വിട്ടുകൊടുപ്പിച്ചു.
കൈതപ്പുഴകായലിലേക്ക് വാലുപോലെനീണ്ടു കിടക്കുന്ന സ്ഥലമായിരുന്നതിനാലാണ് ഇവിടം വാലെ എന്നറിയപ്പെട്ടിരുന്നത്.
ഇവിടെ നിർമ്മിച്ച കുരിശുപള്ളിക്ക് വാലെപള്ളി എന്നപേര് ലഭിച്ചു.
ഇന്നും ഇതരമതവിശാസികൾ ഈ പേരു തന്നെ വിളിച്ചുപോരുന്നു.
പിൽക്കാലത്ത് ഒരു ഷെഡുനിർമ്മിച്ച് വി.അന്തോനീസിന്റ രൂപം വെച്ചു വണങ്ങി പോന്നു.
1922-ൽ അരൂർ ഇടവക വികാരിയായിരുന്ന ഫാ .
ജോർജ് മെനെസീസ്  ഈ ദേവാലയം വി.അന്തോനീസിന്റെ നാമധേയത്തി ലുള്ള പള്ളിയായി വെഞ്ചെരിച്ചു പടുവപുരം എന്നുനാമകരണം ചെയ്തു.
അന്നുമുതല് ഈപള്ളി പാദുവാപുരം പള്ളി എന്നറിയപ്പെടാൻ തുടങ്ങി.
പാദുവാപുരം പള്ളിയിലെ പ്രധാനനേർച്ചകൾ ഭജനയിരിക്കലും,അടിമയിരിക്കലും ,പുഴുക്ക് നേർച്ചയുമാണ്.
തന്റെ കുഞ്ഞിന്റെ വൈകല്യം മാറാൻ ഭജനയിരുന്നു പുണ്യവാന്നോട് പ്രാർത്ഥിച്ചതുവഴിയായി കുഞ്ഞിന്റെ വൈകല്യം മാറിയതിന്റെ തുടർച്ച യായിട്ടാണ്  ഇന്നും ഈ ദേവാലയത്തിൽ ഭക്തർ ഭാജനയിരിക്കുന്നത് വിവ്വിധങ്ങളായ രോഗശാന്തിക്കായി ശരീരത്തിന്റെ വിവ്വിധ ഭാഗങ്ങളുടെ രൂപത്തിൽ അരിമാവിൽ ശർക്കരയും ചേർത്ത് തയ്യാറാക്കുന്ന പുഴുക്ക് ഇവിടുത്തെ പ്രധാന വഴിപാടാണ് അതുകൊണ്ട് ഈ തിരുന്നാളിനെ പുഴുക്ക് പെരുന്നാളെന്നു വിളിക്കാറുണ്ട്  തിരുന്നാൾ ദിനങ്ങ ളിൽ നാന്നാ ജാതി  മതസ്തരായ വിശ്വാസികൾ  വീട്ടിലും പള്ളി പരിസരത്തുമായി തൈയ്യറാക്കുന്ന ഭക്ഷണം തുടർച്ചയായി വെഞ്ചരിച്  വിളമ്പുന്ന കാഴ്ച ഇവിടുത്തെ പ്രതേകതയാണ് .
ടി.എസ്. കനാൽ
കേരലത്തിലെ ഒരു ജലഗതാഗത പാതയാണ് തിരുവനന്തപുരം-ഷൊർണൂർ കനാൽ അഥവാ ടി.എസ്. കനാൽ .
നിലവിൽ ഇതിലെ വെസ്റ്റ്‌കോസ്റ്റ് കനാൽ (കൊല്ലം - കോട്ടപ്പുറം) മാത്രമേ ഉപയോഗത്തിലുള്ളൂ ചരിത്രം
1824-ൽ തിരുവിതാംകൂറിലെ റീജന്റായി ഭരണം നടത്തിയിരുന്ന റാണി ഗൗരി പാർവ്വതിഭായി പാർവ്വതി പുത്തനാർ നിർമ്മിക്കുകയും തിരുവനന്തപുരം മുതൽ വർക്കല വരെയുള്ള ജലഗതാഗതം സുഗമമാക്കുകയും ചെയ്തു.
പിന്നീട്
1877 കാലത്ത് തിരുവിതാംകൂർ സർക്കാർ വർക്കലയിൽ കുന്ന് തുരന്ന് രണ്ടു തുരങ്ക ജലപാതകൾ ( വർക്കല തുരപ്പ് ) നിർമ്മിക്കുകയുണ്ടായി.
ഇതോടെ അനന്തപുരിയിൽ നിന്നും കൊല്ലം വഴി ആലപ്പുഴ - തൃശൂർവഴി ഷൊർണൂർവരെ പോകാമെന്ന സൗകര്യം നിലവിൽവന്നു.
ഈ കനാലിനെയാണ് ടി.എസ്. കനാൽ എന്ന പേരിൽ അറിയപ്പെട്ടത്.
പരവൂർ കനാലും മയ്യനാട് കനാലുമാണ് ടി.എസ്. കനാലിൽ ഉൾപ്പെട്ടിട്ടുള്ള മറ്റു പ്രധാന ഉപകനാലുകൾ.
തിരുവനന്തപുരത്തുനിന്നും നേരിട്ട് പാർവ്വതി പുത്തനാറുവഴി ടി.എസ്. കനാലിലൂടെ ഷൊർണൂർവരെ പോകാമെന്ന സൗകര്യം നിലവിൽ വന്നതോടെ ആലപ്പുഴയും കൊല്ലവും കൊച്ചിയുമൊക്കെ ചരക്കുനീക്കങ്ങളാൽ തിരക്കുള്ളയിടങ്ങളായി മാറി.
ടി.ഡി. രാമകൃഷ്ണൻ
നോവലിസ്റ്റ്,വിവർത്തകൻ എന്നീ നിലകളിൽ ശ്രദ്ധേയനായ മലയാളസാഹിത്യകാരനാണ് ടി.ഡി. രാമകൃഷ്ണൻ .
എറെ ചർച്ച ചയ്യപ്പെട്ട ഫ്രാൻസിസ് ഇട്ടിക്കോര എന്ന നോവൽ ഇദ്ദേഹത്തിന്റേതാണ് .
ഒന്നാം അദ്ധ്യായം മാത്രമായി ആദ്യം പാഠഭേദം മാസികയിലും തുടർന്ന് മുഴുവനും  പല ലക്കങ്ങളിലായി മാധ്യമം ആഴ്ചപ്പതിപ്പിലും വെളിച്ചം കണ്ട മുപ്പത് അദ്ധ്യായങ്ങളുള്ള ഈ കൃതി പുസ്തകരൂപത്തിൽ പ്രസിദ്ധീകരിച്ചത് 2009 ഓഗസ്റ്റിൽ ഡി.സി. ബുക്ക്സ് ആണ്‌.
1961-ൽ തൃശൂർ ജില്ലയിലെ എയ്യാലിൽ ജനിച്ചു.
അച്ഛൻ ദാമോദരൻ ഇളയത്.
അമ്മ ശ്രീദേവി അന്തർജ്ജനം.
പത്താംക്ലാസുവരെ കുന്നംകുളം ബോയ്സിലും എരുമപ്പെട്ടി ഗവ.
ഹൈസ്കൂളിലും.
പ്രീഡിഗ്രിയും ഡിഗ്രിയും ആലുവ യു.സി. കോളേജിൽ.
1981-ൽ സേലത്ത് ടിക്കറ്റ് കളക്ടറായാണ് ഔദ്യോഗിക ജീവിതം ആരംഭിച്ചത്.
1982 മുതൽ ഒന്നര കൊല്ലത്തോളം കോഴിക്കോട്ട് ജോലിയെടുത്തു.
1983-ൽ ടിക്കറ്റ് എക്സാമിനറായി മദ്രാസിലും സേലത്തും ജോലി ചെയ്തു.
1985-ൽ പാലക്കാടെത്തി.
30 വർഷത്തോളമായി പാലക്കാട് ജീവിക്കുന്നു.
ഇടയിൽ മൂന്നരവർഷം ചരക്കുവണ്ടികളുടെ ഗാർഡുമായിരുന്നു.
1995 മുതൽ പാലക്കാട് ഡിവിഷണൽ ഓഫീസിൽ കൺട്രോളറായി.
2006 മുതൽ 2016 ജനുവരി 31 വരെ ചീഫ് കൺട്രോളറായി സേവനമനുഷ്ഠിച്ചു.
2016 ജനുവരി 31-നു് സർവ്വീസിൽ നിന്നു സ്വയം വിരമിച്ചു.
സാഹിത്യലോകത്ത് സജീവമാകുന്നതിനു വേണ്ടിയാണു റെയിൽവേയിൽ നിന്നും സ്വയം വിരമിച്ചത്.
ഭാര്യ ആനന്ദവല്ലി, മകൻ - വിഷ്ണു രാമകൃഷ്ണൻ, മകൾ - സൂര്യ
"ആൽഫ" എന്ന നോവലാണ്‌ അദ്ദേഹത്തിന്റെ മുൻപ് പ്രസിദ്ധീകരിച്ച പ്രധാന കൃതി.2014 ൽ പ്രസിദ്ധീകരിച്ച നോവലാണ് സുഗന്ധി എന്ന ആണ്ടാൾ ദേവനായകി കൃതികൾ ആൽഫ  - നോവൽ ഫ്രാൻസിസ് ഇട്ടിക്കോര - നോവൽ സുഗന്ധി എന്ന ആണ്ടാൾ ദേവനായകി - നോവൽ മ് - ക്ഷോഭാശക്തിയുടെ മ് എന്ന കൃതിയുടെ മലയാള പരിഭാഷ തമിഴ് മൊഴിയഴക് - അഭിമുഖങ്ങളുടെ സമാഹാരം തപ്പുതാളങ്ങൾ - ചാരുനിവേദിതയുടെ കൃതിയുടെ പരിഭാഷ മാമ ആഫ്രിക്ക - നോവൽ പച്ച മഞ്ഞ ചുവപ്പ് - നോവൽ അന്ധർ ബാധിരർ മൂകർ - നോവൽ പുരസ്കാരങ്ങൾ ഇ.
കെ ദിവാകരൻ പോറ്റി അവാർഡ് - 2007 നല്ലി ദിശൈ എട്ട് അവാർഡ് ഭാഷാ ഇൻസ്റ്റിറ്റ്യൂട്ടിന്റെ ബഷീർ പുരസ്കാരം - 210 കോവിലൻ സ്മാരക നോവൽ പുരസ്കാരം - ഫ്രാൻസിസ് ഇട്ടിക്കോര /ref കോവിലൻ സ്മാരക നോവൽ പുരസ്‌കാരം ടി.ഡി. രാമകൃഷ്ണനും അംബികാസുതൻ മാങ്ങാടിനും /ref കെ. സുരേന്ദ്രൻ നോവൽ പുരസ്കാരം - സുഗന്ധി എന്ന ആണ്ടാൾ ദേവനായകി - 2015 എ. പി. കളയ്ക്കാട് പുരസ്കാരം - സുഗന്ധി എന്ന ആണ്ടാൾ ദേവനായകി - 2016 വയലാർ പുരസ്കാരം - കൃതി : സുഗന്ധി എന്ന ആണ്ടാൾ ദേവനായകി കേരള സാഹിത്യ അക്കാദമി അവാർഡ് - സുഗന്ധി എന്ന ആണ്ടാൾ ദേവനായകി - 2016 അവലംബം 1 2 3 4 ↑ ↑ മാതൃഭൂമി ബുക്ക്സ്, ടി.ഡി.രാമകൃഷ്ണൻ,  ഗ്രന്ഥകർത്താവിന്റെ മാതൃഭൂമി പ്രസിദ്ധീകരിച്ച പുസ്തകങ്ങൾ ↑ കൈരളി ടെലിവിഷനിലെ സാഹിത്യ ജാലകത്തിൽ മിനി നായരുമായുള്ള അഭിമുഖം: ഭാഗങ്ങൾ ഒന്ന് , രണ്ട് , മൂന്ന് ↑ വയലാർ പുരസ്കാരം ടി.ഡി. രാമകൃഷ്ണൻ ↑ ↑ എ.പി. കളയ്ക്കാട് പുരസ്‌കാരം ടി.ഡി.രാമകൃഷ്ണന് ↑ വയലാർ പുരസ്കാരം ടി.ഡി. രാമകൃഷ്ണൻ ↑ {{ cite web }} :  CS1 maint: bot: original URL status unknown ( link ) ↑ {{ cite web }} : Missing or empty | title= ( help )
മാമ ആഫ്രിക്ക’; അതിശയം സൃഷ്ടിച്ച ആഖ്യാനം https://www.dcbooks.com/review-of-mama-africa-by-johny-m-l.html ചിത്രശാല കെ.ഇ.
എന്നിനൊപ്പം പ്രഭാഷണ വേദിയിൽ സോളിഡാരിറ്റി യൂത്ത് മൂവ്മെൻറ് നടത്തുന്ന ഫാഷിസ്റ്റ് വിരുദ്ധകാമ്പയിൻ ഉദ്ഘാടന വേദിയിൽ സംസാരിക്കുന്നു മുംബൈയിൽ ഒരു സാഹിത്യക്യാമ്പിൽ പ്രഭാഷണം നടത്തുന്നു, ജനുവരി 2018 T. D. Ramakrishnan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അയ്യന്തോൾ ഇംഗ്ലീഷ് വിലാസം https://ml.wikipedia.org/wiki/Ayyanthole
അയ്യന്തോൾ കേരളത്തിലെ തൃശ്ശൂർ ജില്ലയിൽ തൃശ്ശൂർ മുനിസിപ്പൽ കോർപറേഷനിൽപെട്ട ഒരു സ്ഥലമാണ്.
തൃശ്ശൂർ ജില്ലയുടെ ഭരണസിരാകേന്ദ്രമാണ്.
കളക്ടറേറ്റും വിവിധ സർക്കാർ വകുപ്പുകളുടെ ജില്ലാതല ആപ്പീസുകളും ജില്ലാ കോടതികളും മറ്റു കോടതികളും ഇവിടെ സ്ഥിതിചെയ്യുന്നു.
തൃശ്ശൂർ സ്വരാജ് റൗണ്ടിൽ നിന്നും ഏകദേശം 2 കി,മീറ്റർ ദൂരത്തിലാണ്.
തൃശ്ശൂരിലെ മാതൃകാ റോഡായ  സ്വരാജ് റൗണ്ട്- പുഴയ്ക്കൽ റോഡ് കടന്നു പോകുന്നതു് ഇതിലെയാണ്.
കോൾ നിലങ്ങൾ അയ്യന്തോളിനു അതിർത്തിയാവുന്നു.
ഇവിടെ ഒരുപാട് കൃഷിയിടങ്ങൾ നികത്തി താമസസ്ഥലങ്ങളായിട്ടുണ്ട്.
2018-ലെ പ്രളയകാലത്ത് അയ്യന്തോളിലെ പല വീടുകളും വെള്ളം കയറിയത് ഇതിന്റെ പരിണതഫലമാണെന്ന് പറയപ്പെടുന്നു.
അയ്യന്തോളിന്റെ ഒരു ഭാഗമായ കുറിഞ്ഞാക്കൽ തുരുത്ത്, ഇവിടെയുള്ള പ്രധാന ആകർഷണമാണ്.
അയ്യന്തോളിൽ ഒരു കളിക്കളവും ജില്ലാ ഓഫീസേഴ്സ് ക്ലബ്ബ് നിയന്ത്രിക്കുന്ന ഇൻഡോർ സ്റ്റേഡിയവും ഉണ്ട്.
എസ്.ടിഡി.
കോഡ് 0487    പിൻ‌കോഡ് 680003 അപ്പൻ തമ്പുരാൻ സ്മാരകം
മലയാളത്തിലെ ആദ്യ ഡിറ്റക്ടീവ് നോവലായ ഭാസ്കരമേനോന്റെ കർത്താവായ രാമവർമ്മ അപ്പൻ തമ്പുരാന്റെ സ്മാരകം സിവിൽ സ്റ്റേഷനോട് ചേർന്നുണ്ട്.
അപ്പൻ തമ്പുരാൻ  താമസിച്ചിരുന്ന കുമാര മന്ദിര മാണിത്.
സാഹിത്യ അക്കാദമിയുടെ ആനുകാലിക ലൈബ്രറി ഇവിടെ പ്രവർത്തിക്കുന്നു.
സാഹിത്യകാരന്മാർക്ക് താമസിച്ച് രചനകൾ നടത്താനുള്ള കൈരളിഗ്രാമം അപ്പൻ തമ്പുരാൻ സ്മാരകത്തോടനുബന്ധിച്ചാണ്.
നിർമ്മല കോൺവെന്റ് അപ്പർ പ്രൈമറി സ്കൂൾ, സർ‌ക്കാർ വൊക്കേഷനൽ ഹയർ സെക്കന്ററി സ്കൂൾ, അമൃത വിദ്യാലയ, കാലിക്കറ്റ് സർവകലാശാലയോട് അഫിലിയേറ്റ് ചെയ്ത സർക്കാർ ലോ കോളേജ് എന്നിവ ഇവിടെ സ്ഥിതിചെയ്യുന്നു.
അപ്പൻ തമ്പുരാൻ സ്മരക വായനശാലയും അപ്പൻ തമ്പുരാൻ സ്മാരകത്തിൽ പ്രവർത്തിക്കുന്ന ഒരു വായനശാലയുമുണ്ട്.
ദേവാലയങ്ങൾ മസ്ജിദ്-ഉൽ-ഫാത്തിമ : അയ്യന്തോളിലെ ഏക മുസ്ലീം ദേവാലയം.
കളക്റ്ററേറ്റിനു സമീപം.
സെന്റ് മേരീസ് അസംപ്ഷൻ പള്ളി : അയ്യന്തോളിലെ പ്രധാന ക്രിസ്തീയ ദേവാലയം.
ഇന്ത്യ സ്വതന്ത്രമായ 1947 ആഗസ്റ്റ് 15-ന് സ്വതന്ത്രപാരീഷായി.
പാരിഷിനു കീഴിൽ 500 കുടുംബങ്ങളുണ്ട്.
കാർത്ത്യായനി ക്ഷേത്രം : അയ്യന്തോളിലെ പ്രധാന ഹൈന്ദവ ദേവാലയം.
108 ഭഗവതി ക്ഷേത്രങ്ങളിൽ ഒന്നാണ്.
അഞ്ജനശിലയിൽ തീർത്ത നാലടി ഉയരം വരുന്ന വിഗ്രഹം, നിൽക്കുന്ന രൂപത്തിലുള്ളതും നാലുകൈകളോടുകൂടിയതുമാണ്.
ശാന്തരൂപിണിയായ ദേവി, കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഉപദേവനായി ഗണപതി മാത്രമേയുള്ളൂ.
തൃശ്ശൂർ പൂരത്തിൽ പങ്കെടുക്കുന്ന ദേവിയാണ്.
തൃക്കാർത്തികയാണ് പ്രധാന ഉത്സവം.
നവരാത്രിയും അതിവിശേഷമാണ്.
പന്നിയംകുളങ്ങര ശ്രീ ലക്ഷ്മീവരാഹമൂർത്തി ക്ഷേത്രം : കേരളത്തിലെ അപൂർവ്വം വരാഹമൂർത്തിക്ഷേത്രങ്ങളിലൊന്ന് .
സ്വരാജ് റൗണ്ട്-പുഴയ്ക്കൽ റോഡിൽ നിന്ന് അല്പം മാറി സ്ഥിതിചെയ്യുന്നു.
വരാഹസങ്കല്പമാണെങ്കിലും യഥാർത്ഥത്തിൽ പ്രധാനപ്രതിഷ്ഠ ചതുർബാഹുവായ മഹാവിഷ്ണു തന്നെയാണ്.
കിഴക്കോട്ട് ദർശനം നൽകുന്ന മഹാവിഷ്ണുവിന് ഉപദേവതകളായി ഗണപതി, നാഗദൈവങ്ങൾ , ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.
മണത്തിട്ട മഹാവിഷ്ണുക്ഷേത്രം :അയ്യന്തോൾ ഫുട്ബോൾ ഗ്രൗണ്ടിന് സമീപം സ്ഥിതിചെയ്യുന്ന ചെറിയൊരു മഹാവിഷ്ണുക്ഷേത്രം.
പടിഞ്ഞാറോട്ട് ദർശനം നൽകുന്ന മഹാവിഷ്ണുവാണ് ക്ഷേത്രത്തിലെ മുഖ്യപ്രതിഷ്ഠ.
ഉപദേവതകളായി ഗണപതിയും ഭഗവതിയുമുണ്ട്.
വളരെ ചെറിയൊരു ക്ഷേത്രമാണിതെങ്കിലും ഇവിടെ അതിവിശാലമായ ഒരു ക്ഷേത്രക്കുളം പണിതിട്ടുണ്ട്.
ഇങ്ങോട്ട് ദർശനം നൽകുന്ന രീതിയിലാണ് പ്രതിഷ്ഠ നടത്തിയിരിയ്ക്കുന്നത്.
മണത്തിട്ട ശിവക്ഷേത്രം :മണത്തിട്ട ക്ഷേത്രത്തിൽ നിന്ന് അല്പം വടക്കുമാറി സ്ഥിതിചെയ്യുന്ന ചെറിയൊരു ശിവക്ഷേത്രം.
പ്രധാനമൂർത്തിയായ ശിവൻ പടിഞ്ഞാറോട്ട് ദർശനം നൽകുന്നു.
ഗണപതി മാത്രമാണ് ഉപദേവത.
ശിവരാത്രിയാണ് പ്രധാന ആഘോഷം.
തേഞ്ചിത്തുകാവ് ഭഗവതിക്ഷേത്രം :അയ്യന്തോളിൽ ഭദ്രകാളി പ്രധാനപ്രതിഷ്ഠയായ ഏക ക്ഷേത്രം.
സ്വരാജ് റൗണ്ട്-പുഴയ്ക്കൽ റോഡിൽ സ്ഥിതിചെയ്യുന്നു.
എട്ടുകൈകളുള്ള ഭദ്രകാളിയാണ് ഇവിടെ പ്രധാനപ്രതിഷ്ഠ.
ധനുമാസം പതിനൊന്നാം തീയതി നടക്കുന്ന താലപ്പൊലി മഹോത്സവമാണ് ഇവിടെ പ്രധാന ആഘോഷം.
തിരുവാണത്ത് ശ്രീകൃഷ്ണക്ഷേത്രം :ജില്ലാ കളക്ട്രേറ്റിന് പുറകുവശമുള്ള ചെറിയൊരു ശ്രീകൃഷ്ണക്ഷേത്രം.
അയ്യന്തോൾ ദേശത്തെ പ്രധാന ശ്രീകൃഷ്ണക്ഷേത്രമാണ്.
ഏറെ കാലപ്പഴക്കമുള്ള ഈ ക്ഷേത്രം, ടിപ്പു സുൽത്താന്റെ പടയോട്ടത്തിൽ തകർന്നുപോയതും രാമവർമ്മ അപ്പൻ തമ്പുരാന്റെ നേതൃത്വത്തിൽ പുനരുദ്ധരിച്ചെടുത്തതുമാണ്.
പ്രധാന ദേവനായ ശ്രീകൃഷ്ണൻ, മൂന്നടി ഉയരം വരുന്ന ചതുർബാഹു മഹാവിഷ്ണുവിഗ്രഹത്തിൽ പടിഞ്ഞാറോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഉപദേവതകളായി ഗണപതി, ശിവൻ, അയ്യപ്പൻ, ദുർഗ്ഗാദേവി, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.
മീനമാസത്തിൽ തിരുവോണം നക്ഷത്രത്തിൽ നടത്തപ്പെടുന്ന പ്രതിഷ്ഠാദിനമഹോത്സവമാണ് ഇവിടെ പ്രധാന ഉത്സവം.
കൂടാതെ അഷ്ടമിരോഹിണി , വിഷു , ശിവരാത്രി എന്നിവയും അതിവിശേഷമായി ആചരിച്ചുവരുന്നു.
തൃക്കുമാരംകുടം സുബ്രഹ്മണ്യസ്വാമിക്ഷേത്രം :അയ്യന്തോളിലെ ഏക സുബ്രഹ്മണ്യക്ഷേത്രമായ തൃക്കുമാരംകുടം ക്ഷേത്രം, ജില്ലാ കളക്ട്രേറ്റിൽ നിന്ന് ഒരു കിലോമീറ്റർ കിഴക്കുമാറി സ്ഥിതിചെയ്യുന്നു.
ബാലരൂപത്തിലുള്ള സുബ്രഹ്മണ്യനാണ് ക്ഷേത്രത്തിലെ മുഖ്യപ്രതിഷ്ഠ.
അതിവിശാലമായ വട്ടശ്രീകോവിലോടുകൂടിയ ഈ ക്ഷേത്രത്തിൽ, ഇരിയ്ക്കുന്ന രൂപത്തിലാണ് സുബ്രഹ്മണ്യൻ എന്ന പ്രത്യേകതയുണ്ട്.
മൂന്നടി ഉയരമുള്ള ഈ വിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
എന്നാൽ, ക്ഷേത്രത്തിൽ വടക്കുംനാഥന്റെയും പാറമേക്കാവിലമ്മയുടെയും സങ്കല്പങ്ങളുണ്ട്.
വടക്കുംനാഥന്റെ മകനാണ് ഈ സുബ്രഹ്മണ്യൻ എന്നാണ് പൊതുവിശ്വാസം.
തൈപ്പൂയമാണ് ക്ഷേത്രത്തിലെ പ്രധാന ആഘോഷം.
അതിഗംഭീരമായ കാവടിയാട്ടം ഇതിനോടനുബന്ധിച്ച് ക്ഷേത്രത്തിലുണ്ടാകാറുണ്ട് ആയിരത്തിലധികം കാവടികൾ ഈയവസരത്തിൽ ആടിവരാറുണ്ട്.
കൂടാതെ എല്ലാമാസത്തിലെയും വെളുത്തപക്ഷത്തിലെ ഷഷ്ഠിയും അതിവിശേഷമാണ്.
ആസ്പത്രികൽ വെസ്റ്റ് ഫോർട്ട് ഹൈടെക് ഹോസ്പിറ്റൽ മദർ ഹോസ്പിറ്റൽ സമീപ സ്ഥലങ്ങൾ ലാലൂർ പുല്ലഴി പുതൂർക്കര പുഴക്കൽ പൂങ്കുന്നം കാനാട്ടുകര അവലംബം ↑ http://www.keralasahityaakademi.org/sp/Writers/ksa/Hi story/Html/History_Appan_Thampuran.htm ↑ ↑
ചെങ്കൽപ്പുളവൻ ഇംഗ്ലീഷ് വിലാസം https://ml.wikipedia.org/wiki/Monopterus_roseni
കേരളത്തിൽ മാത്രം കാണപ്പെടുന്ന ഒരിനം ശുദ്ധജല മത്സ്യമാണ് ചെങ്കൽപ്പുളവൻ .
കേരളത്തിൽ പെരിയം ഗ്രാമത്തിൽ നിന്നുമാണ് ഇവയെ കണ്ടു കിട്ടിയിടുള്ളത് .
പാമ്പിനോടു സാദൃശ്യം പുലർത്തുന്ന മത്സ്യമാണിവ .
വംശനാശ ഭീഷണി നേരിടുന്ന മത്സ്യയിനമാണിത്.